CELEX: E2015P0013
Language: hr
Date: 2015-05-19 00:00:00
Title: Zahtjev za savjetodavno mišljenje Suda EFTA-e koji je 19. svibnja 2015. podnio Prizivni sud Kneževine Lihtenštajn (Fürstliches Obergericht) u predmetu Abuelo Insua Juan Bautista protiv Liechtensteinische Invalidenversicherung (Predmet E-13/15)

5.11.2015   
            
            
               HR
            
            
               Službeni list Europske unije
            
            
               C 366/11
            
         Zahtjev za savjetodavno mišljenje Suda EFTA-e koji je 19. svibnja 2015. podnio Prizivni sud Kneževine Lihtenštajn (Fürstliches Obergericht) u predmetu Abuelo Insua Juan Bautista protiv Liechtensteinische Invalidenversicherung
   (Predmet E-13/15)
   (2015/C 366/09)
   Dopisom Sudu EFTA-e od 19. svibnja 2015., zaprimljenim u pisarnicu Suda 29. svibnja 2015., Prizivni sud Kneževine Lihtenštajn (Fürstliches Obergericht) podnio je zahtjev za savjetodavno mišljenje u predmetu Abuelo Insua Juan Bautista protiv Liechtensteinische Invalidenversicherung o sljedećim pitanjima:
   
               1.
            
            
               Budući da je ustanova dužnik vezana nalazima ustanove mjesta privremenog boravišta ili boravišta iz druge rečenice članka 87. stavka 2. Uredbe (EZ) br. 987/2009, je li korisniku davanja (podnositelju zahtjeva) zabranjeno pobijati navedene nalaze u postupku pred ustanovom dužnikom?
            
         
               2.
            
            
               Ako je odgovor na prvo pitanje potvrdan: primjenjuje li se taj obvezujući učinak i na sudske postupke koji se, u skladu s nacionalnim postupovnim pravilima, temelje na postupcima pred ustanovom dužnikom?